**LĒMUMS**

Liepājā

|  |  |
| --- | --- |
| 2021.gada 19.augustā | Nr.334/10  (prot. Nr.10, 54.§) |

Par deleģējumu pašvaldības iestādei

“Liepājas pilsētas Izglītības pārvalde”

Izskatot Latvijas Republikas Ministru kabineta noteikumu projektu “Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (noteikumu projekts pieejams <http://tap.mk.gov.lv/mk/tap/?pid=40506466>), kur grozījumu būtība skar izglītības procesa norisi un mācību darba organizāciju, kā arī epidemioloģiskās drošības prasības, izvērtējot kompetenču sadali Liepājas valstspilsētas pašvaldībā, atbildīgās institūcijas un personas, kas tiešā veidā ir saistītas ar Liepājas izglītības iestāžu darba uzraudzību un atbalsta sniegšanu, lai nodrošinātu epidemioloģiski drošu izglītības pakalpojumu, ņemot vērā, ka epidemioloģiskā situācija valstī ir mainīga, Liepājas valstspilsētas pašvaldības dome **nolemj:**

1. Deleģēt Liepājas pilsētas pašvaldības iestādes “Liepājas pilsētas Izglītības pārvalde” vadītāju pieņemt lēmumus, kas skar izglītības procesa norisi un mācību darba organizāciju Liepājas pašvaldības izglītības iestādēs, par to izdodot attiecīgu rīkojumu.

2. Ar šo deleģējumu Liepājas pilsētas pašvaldības iestāde “Liepājas pilsētas Izglītības pārvalde” iegūst autonomas tiesības pieņemt lēmumus, kas ir saistoši pārraudzībā esošajām izglītības iestādēm, kā arī lēmumus nav nepieciešams saskaņot ar Liepājas valstspilsētas pašvaldības domi.

3. Liepājas pilsētas pašvaldības iestādei “Liepājas pilsētas Izglītības pārvalde” izstrādāt un virzīt grozījumus Liepājas pilsētas pašvaldības iestādes "Liepājas pilsētas Izglītības pārvalde" nolikumā, ņemot vērā deleģēto.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas pilsētas Izglītības pārvaldei | |